Notum sit presentibus et futuris quod ego Gaufridus de Polga, senescallus Nivernensis, pro salute patris et matris mee et meo, dedi in perpetuam eleemosynam monachis de Charitate, totum feodum de Argenveriis et de rebus illis que fuerunt Joannis Pii. Et hoc feci donum laude et assensu Elisabeth, uxoris mee, et Radulfi filii mei; et ego et heredes mei tenemur garantire feodum illud ipsis monachis imperpetuum erga omnes. Propter istud feodum Gaufridus, prior de Charitate, et ipsa ecclesia, dederunt mihi crucesignato contra provinciales hereticos, quadringentas libras giemenses, teste sigillo meo. Actum anno gratie millesimo ducentesimo nono.